Suomessa ajaa kymmeniä museorekisterissä olevia autoja taksikupu katollaan. Keskustelu niiden kelvollisuudesta takseiksi on saanut kummallisia ulottuvuuksia. Taksinkuljettajat ovat jopa uhkailleet autovanhuksilla ajavia yrittäjiä.

Yrittäjän mukaan museotakseja on jopa kiilattu ja niiden perään on ajettu.­

Museotaksiala kuulostaa harmittomalta, mutta alan synty on johtanut uhkailuun ja epäjohdonmukaiseen viranomaistoimintaan. Museotakseina tunnetut ajoneuvot voivat Suomen lain porsaanreiän vuoksi kuljettaa henkilöliikennettä ilman taksilupaa. Keskustelu museotaksien ympärillä tiivistyy kysymykseen: onko se taksi vai ei?